2.  ลักษณะการประกอบธุรกิจ

บริษัทประกอบธุรกิจด้านพัฒนาอสังหาริมทรัพย์ ซึ่งมีลักษณะการดำเนินงานดังนี้

1.  การพัฒนาอสังหาริมทรัพย์เพื่อขาย ซึ่งรวมถึงการเข้าซื้อหรือร่วมลงทุนในบริษัทอื่น เช่น
    การจัดสรรที่ดินเปล่า บ้านเดี่ยว ทาวน์เฮ้าส์ อาคารชุดพักอาศัย และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า

3.  การให้บริการบริหารโครงการให้กับผู้ร่วมทุน และ/หรือ นักลงทุน

ทั้งนี้ บริษัทมีนโยบายที่ให้ความสนใจในเรื่องต่าง ๆ
สำหรับการพัฒนาโครงการในเขตใจกลางกรุงเทพมหานครและสถานที่พักผ่อนตากอากาศต่าง ๆ
ในประเทศไทย ดังนี้

1.  เน้นในเรื่องของทำเลที่ตั้งของโครงการ ซึ่งจะต้องเป็นทำเลที่ดี การคมนาคมสะดวก

2.  เน้นด้านการออกแบบ ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นคุณภาพของโครงการในทุก ๆ ด้าน เช่น เฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้าง
    รวมถึงการบริหารการจัดการบริการสำหรับลูกค้าโครงการหลังจากที่ส่งมอบให้ลูกค้าแล้ว
    และการบริหารด้านความปลอดภัยในโครงการ

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผลและไม่สูงจนเกินไป
    สร้างความเชื่อมั่นในสินค้าของบริษัทต่อลูกค้า
    เพื่อให้เกิดผลประโยชน์ตอบแทนสูงสุดแก่บริษัทและผู้ถือหุ้น

  นอกจากนี้
  บริษัทยังได้พยายามที่จะเสริมสร้างความรู้ความเข้าใจเกี่ยวกับตลาดผู้บริโภคทั้งในประเทศไทยและต่างประเทศ
  และวางนโยบายที่มุ่งเน้นความสัมพันธ์ในเชิงธุรกิจกับลูกค้า นักลงทุน และหุ้นส่วนทางธุรกิจต่าง ๆ
  โดยมีจุดมุ่งหมายในการเป็นผู้นำด้านการพัฒนาอสังหาริมทรัพย์สำหรับลูกค้าที่เป็นกลุ่มเป้าหมายของบริษัท

1.  ความเป็นมา

-   บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530
    โดยมีวัตถุประสงค์เริ่มแรก เพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    จึงได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533

-   บริษัทได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ
    และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และได้รับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย

-   ในปี 2543 – 2546 บริษัทได้เข้าสู่กระบวนการฟื้นฟูกิจการภายใต้พระราชบัญญัติล้มละลาย
    โดยศาลได้มีคำสั่งฟื้นฟูกิจการเมื่อวันที่ 6 ตุลาคม 2543
    และบริษัทได้ดำเนินการตามแผนฟื้นฟูกิจการจนเสร็จสมบูรณ์
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 4 สิงหาคม 2546

  ทั้งนี้ แผนฟื้นฟูกิจการของบริษัท ประกอบด้วย การลดทุน,
  การเพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
  (แผนฟื้นฟูกิจการได้กำหนดให้มีการปรับปรุงโครงสร้างหนี้สินที่เกิดก่อนการฟื้นฟูกิจการทั้งหมด
  ซึ่งส่งผลให้หลังการฟื้นฟูกิจการบริษัทไม่มีหนี้สินที่เกิดก่อนการฟื้นฟูกิจการเหลืออยู่เลย)
  โดยมีกลุ่มนักลงทุนใหม่นำโดย บริษัทหลักทรัพย์ ซีมิโก้ จำกัด (มหาชน)
  ซึ่งเข้าซื้อหุ้นเพิ่มทุนตามแผนฟื้นฟูกิจการ และกลายเป็น
  ผู้ถือหุ้นรายใหญ่รายใหม่, การแตกหุ้นสามัญจากมูลค่าที่ตราไว้หุ้นละ 10 บาท
  เป็นมูลค่าที่ตราไว้หุ้นละ 5 บาท, การออกใบสำคัญแสดงสิทธิจำนวนทั้งสิ้น 299,904,000 หน่วย
  ให้แก่ผู้ถือหุ้นเดิมและนักลงทุนใหม่ที่จองซื้อหุ้นสามัญเพิ่มทุน
  และการชำระหนี้ให้แก่เจ้าหนี้เป็นเงินสด
  รวมทั้งการโอนสินทรัพย์อันเป็นหลักประกันเพื่อชำระหนี้ให้แก่เจ้าหนี้มีประกัน

-   เดือนพฤศจิกายน 2546 บริษัทได้ออกและเสนอขายหุ้นสามัญ จำนวน 29,990,400 หุ้น
    มูลค่าที่ตราไว้หุ้นละ 5 บาท
    ให้แก่นักลงทุนที่มีลักษณะเฉพาะเจาะจงและ/หรือนักลงทุนประเภทสถาบัน
    ในราคาเสนอขายหุ้นละ 7 บาท และได้ดำเนินการแตกหุ้นสามัญจากมูลค่าที่ตราไว้หุ้นละ 5
    บาท เป็นมูลค่าที่ตราไว้หุ้นละ 1 บาท พร้อมทั้งได้ดำเนินการแตกใบสำคัญแสดงสิทธิจาก 1
    หน่วยเดิม เป็น 5 หน่วยใหม่

-   เดือนพฤษภาคม 2547 บริษัทได้ออกและเสนอขายหุ้นสามัญ จำนวน 224,930,555 หุ้น
    มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในอัตราส่วน 4 หุ้นสามัญเดิม ต่อ 1
    หุ้นสามัญเพิ่มทุน ในราคาเสนอขายหุ้นละ 1 บาท
    โดยหุ้นที่เหลือจากการจองซื้อของผู้ถือหุ้นเดิมได้เสนอขายให้แก่นักลงทุนที่มีลักษณะเฉพาะเจาะจงและ/หรือนักลงทุนประเภทสถาบัน
    ในราคาเสนอขายหุ้นละ 1 บาท (ซึ่งเป็นราคาเท่ากับมูลค่าหุ้นที่ตราไว้) ในเดือนกรกฏาคม
    2547

-   เมื่อวันที่ 20 สิงหาคม 2547 ตลาดหลักทรัพย์แห่งประเทศไทย
    ได้อนุญาตให้หลักทรัพย์ของบริษัทกลับเข้าทำการซื้อขายในหมวดอุตสาหกรรมปกติ

-   ทั้งนี้ ในช่วงปี 2546 – 2547 บริษัท บริษัทย่อย และบริษัทร่วม ได้เปิดจำหน่ายโครงการใหม่
    จำนวน 5 โครงการ คือ โครงการ เดอะล็อฟท์ สาทร, โครงการ
    เดอะเลคส์คอนโดมิเนียม, โครงการ เดอะลีเจ้นด์ ศาลาแดง, โครงการ
    นอร์ทชอร์คอนโดมิเนียม พัทยา, และโครงการ กะตะ การ์เด้นส์ ภูเก็ต
    ซึ่งแต่ละโครงการได้รับการตอบสนองจากลูกค้าของบริษัทเป็น
    อย่างดี

-   ในปี 2548 บริษัทยังคงประสบความสำเร็จอย่างต่อเนื่องจากเมื่อ 2 ปีที่ผ่านมา
    โดยการเปิดตัวโครงการ เดอะล็อฟท์ เย็นอากาศ (ซึ่งเป็นโครงการของบริษัท
    คอนเท็มโพรารี่
    พร็อพเพอร์ตี้ จำกัด) และโครงการ เดอะไฮทส์ ภูเก็ต
    ซึ่งโครงการทั้งสองมียอดการขายเป็นไปตามเป้าหมายที่วางไว้ นอกจากนี้
    บริษัทได้ทำการซื้อที่ดินจำนวน 2 แปลง ซึ่งตั้งอยู่ในทำเลที่ดี
    ที่ดินแปลงแรกตั้งอยู่บนหาดวงศ์อมาตย์ (ติดกับไอย์สวรรย์ รีสอร์ท แอนด์ สปา)
    ชื่อของโครงการคือ “นอร์ทพ้อยนท์” ที่ดินอีกแปลงตั้งอยู่ริมแม่น้ำในกรุงเทพมหานคร
    (ติดกับโรงแรมเพนินซูล่า และตรงข้ามกับโรงแรมแชงกรีล่า) โดยมีบริษัท ตากสิน
    พร็อพเพอร์ตี้ส์ จำกัด (ซึ่งเป็นบริษัทย่อยของ บริษัท ตากสิน โฮเทล โฮลดิ้ง จำกัด
    โดยบริษัทและบริษัทย่อยถือหุ้นในบริษัท ตากสิน โฮเทล โฮลดิ้ง จำกัด คิดเป็นร้อยละ 60
    ของหุ้นทั้งหมด) เป็นเจ้าของกรรมสิทธิ์ที่ดิน
    บริษัทจะเปิดตัวโครงการทั้งสองในประมาณไตรมาสที่ 2 และไตรมาสที่ 4 ของปีนี้

-   ในวันที่ 29 เมษายน 2548
    ที่ประชุมใหญ่สามัญผู้ถือหุ้นมีมติอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน
    2,752,640,955 บาท เป็นทุนจดทะเบียนใหม่จำนวน 2,977,571,568 บาท
    โดยการออกหุ้นสามัญเพิ่มทุนจำนวน224,930,613 หุ้น มูลค่าหุ้นที่ตราไว้หุ้นละ 1 บาท
    โดยหุ้นสามัญเพิ่มทุนดังกล่าวได้ถูกจัดสรรให้แก่ผู้ถือหุ้นเดิมของบริษัท ในอัตราส่วน 5 หุ้นเดิม
    ต่อ 1 หุ้นใหม่ ในราคาเสนอขายหุ้นละ 1 บาท ทั้งนี้
    ผู้ถือหุ้นที่มีรายชื่ออยู่ในสมุดทะเบียนผู้ถือหุ้น ณ 13 พฤษภาคม 2548
    จะเป็นผู้มีสิทธิได้รับการจัดสรรหุ้นสามัญเพิ่มทุนดังกล่าวในเดือนมิถุนายน 2548
    บริษัทได้จัดสรรหุ้นสามัญเพิ่มทุนจำนวน 224,930,613 หุ้น ให้แก่ผู้ถือหุ้นเดิม
    ในราคาเสนอขายหุ้นละ 1 บาท โดยบริษัทได้เงินจากการเพิ่มทุนจำนวน 224,930,613 บาท
    ต่อมาบริษัทได้จดทะเบียนเพิ่มทุนชำระแล้วสำหรับหุ้นเพิ่มทุนดังกล่าวต่อกระทรวงพาณิชย์เมื่อวันที่
    16 มิถุนายน 2548 ทั้งนี้ ณ วันที่ 31 ธันวาคม 2548 บริษัทมีทุนจดทะเบียนจำนวน
    2,977,571,567 บาท และทุนชำระแล้วจำนวน 1,349,583,678 บาท

-   ในวันที่ 12 ตุลาคม 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดจำนวน
    374,801,596 หน่วย เป็นครั้งแรก โดยกำหนดวันใช้สิทธิในเดือนกุมภาพันธ์ 2549 นอกจากนี้
    ในวันที่ 28 พฤศจิกายน 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดเป็นครั้งที่สอง
    (และเป็นครั้งสุดท้าย) สำหรับใบสำคัญแสดงสิทธิจำนวน 374,801,595 หน่วย
    โดยกำหนดวันใช้สิทธิในเดือนเมษายน 2549 ทั้งนี้ บริษัทมีใบสำคัญแสดงสิทธิ (RAIMON-W)
    เหลือทั้งสิ้นจำนวน 749,603,389 หน่วย
    ซึ่งบริษัทจะไม่ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิในส่วนนี้
    จากการใช้สิทธิตามใบสำคัญแสดงสิทธิจำนวน 374,801,596 หน่วย ในเดือนกุมภาพันธ์ 2549
    ทำให้บริษัทมีทุนเพิ่มขึ้นจำนวนประมาณ 356 ล้านบาท
    ซึ่งบริษัทจะนำไปใช้เพื่อเสริมสร้างธุรกิจของบริษัทต่อไป

    1.  ภาพรวมการประกอบธุรกิจของธุรกิจ

  หลังจากประสบความสำเร็จจากการฟื้นฟูกิจการของบริษัท
  บริษัทได้ประสบความสำเร็จในการลงทุนและพัฒนาโครงการต่าง ๆ ซึ่งส่งผลให้ในปี 2548
  บริษัทมีกำไรสุทธิจำนวน 161 ล้านบาท

  ปัจจุบัน
  บริษัทได้มีการขยายงานอย่างรวดเร็วจนทำให้บริษัทกลายเป็นบริษัทชั้นนำในด้านธุรกิจอสังหาริมทรัพย์ในประเทศไทย
  โดยขณะนี้บริษัทมีนโยบายการลงทุนในด้านการพัฒนาโครงการที่พักอาศัยประเภทคอนโดมิเนียม
  ทาวน์เฮ้าส์ และบ้านเดี่ยว รวมถึงการให้เช่าอสังหาริมทรัพย์ โดย
  มุ่งเน้นลูกค้าระดับกลางและระดับสูง และเลือกพัฒนาโครงการที่มีทำเลที่ตั้งดีและมีคุณภาพ
  มีความโดดเด่น และมีความแตกต่างจากคู่แข่ง ซึ่งจะเห็นได้จากโครงการต่าง ๆ ของบริษัท

  นอกจากนี้ บริษัทยังคงมองหาโอกาสในการลงทุน และการพัฒนาโครงการใหม่ ๆ
  โดยบริษัทได้ทำการซื้อที่ดิน ซึ่งตั้งอยู่ในทำเลที่ดีหลายแปลงในปี 2548 และต้นปี 2549
  เพื่อทำให้เป็นที่มั่นใจว่าบริษัทจะมีรายได้จากการประกอบธุรกิจอย่างต่อเนื่องในปีต่อ ๆ ไป

โครงสร้างการถือหุ้นของบริษัท ไรมอน แลนด์ จำกัด (มหาชน)

หมายเหตุ : * ณ วันที่ 31 ธันวาคม 2548 บริษัท ไรมอน แลนด์ จำกัด (มหาชน)
และบริษัทย่อยถือหุ้นร้อยละ 51 ในบริษัท ตากสิน โฮเทล โฮลดิ้ง จำกัด
แต่ปัจจุบันมีการถือหุ้นเพิ่มเป็นร้อยละ 60

* ณ วันที่ 31 ธันวาคม 2548 บริษัท ไรมอน แลนด์ จำกัด (มหาชน) ถือหุ้นร้อยละ 97.17
ในบริษัท คอนเท็มโพรารี่ พร็อพเพอร์ตี้ จำกัด แต่ปัจจุบันมีการถือหุ้นเพิ่มเป็นร้อยละ 98.59

* ณ วันที่ 31 ธันวาคม 2548 บริษัท ไรมอน แลนด์ จำกัด (มหาชน) ถือหน่วยลงทุนคิดเป็นร้อยละ
26.45 ในกองทุนรวมบางกอก
พร็อพเพอร์ตี้ ปัจจุบันบริษัทถือหน่วยลงทุนเพิ่มเป็นร้อยละ 55

2.  โครงสร้างรายได้

  โครงสร้างรายได้ของบริษัทและบริษัทย่อย (2546 – 2548)

(หน่วย : พันบาท)

  ---------------------------------------------------- ----------- -------- ---------- -------- ---------- --------
  รายการ                                               ปี 2548               ปี 2547              ปี 2546     

                                                       จำนวนเงิน    %        จำนวนเงิน   %        จำนวนเงิน   %

  รายได้จากการขาย                                       1,735,261   98.87    451,052    58.32    214,587    30.38

  รายได้ค่าเช่าและค่าบริการ                                 2,493       0.14     2,566      0.33     1,901      0.27

  รายได้ค่าบริหารโครงการ                                  2,804       0.16     6,289      0.81     5,903      0.84

  รายได้ค่าธรรมเนียมการตลาด                               6,382       0.36     2,547      0.33     21,630     3.06

  รายได้เงินชดเชยการซื้อโครงการ                                                                     22,000     3.11

  กำไรจากการขายเงินลงทุน                                                                          6,390      0.90

  ส่วนแบ่งกำไรจากเงินลงทุนในตามวิธีส่วนได้เสีย                                       300,047    38.80               

  โอนกลับสำรองเผื่อผลขาดทุนจากเงินลงทุนในบริษัทย่อยและบริษัทร่วม                                            428,289    60.63

  ดอกเบี้ยรับ                                             3,085       0.18     3,179      0.41     3,176      0.45

  รายได้อื่น                                              5,110       0.29     7,686      1.00     2,479      0.36

  รวมรายได้                                             1,755,135   100.00   773,366    100.00   706,335    100.00
  ---------------------------------------------------- ----------- -------- ---------- -------- ---------- --------